༧གོང་ས་མཆོག་གི་རྩ་བའི་བླ་མ་༧སྐྱབས་རྗེ་ཡོངས་འཛིན་ཁྲི་བྱང་རྡོ་རྗེ་འཆང་མཆོག་གིས་མི་ཚེ་ཡིས་མཐའ་མ་རྫོགས་བར་གདོན་འདྲེ་སོགས་གསོལ་བསྟེན་གནང་སྲིད་དམ།གལ་སྲིད་༧སྐྱབས་རྗེ་ཁྲི་བྱང་རྡོ་རྗེ་འཆང་གིས་གདོན་འདྲེ་ལ་སྐྱབས་སུ་སོང་བ་ཡིན་ན་༧སྐྱབས་རྗེ་རིན་པོ་ཆེའི་སྐྱབས་སྡོམ་ཤོར་བ་རེད།སྐྱབས་སྡོམ་ཤོར་བ་ཡིན་ན།སྡོམ་པ་གསུམ་གྱི་ནང་ནས་སོ་ཐར་གྱི་སྡོམ་པ་ཡང་ཤོར་བ་རེད།དེ་ལྟར་ཁོང་གིས་གྲྭ་པའི་སྡོམ་པ་དོར་བ་ཡིན་ཙང་ཁོང་གྲྭ་པ་ཡང་མ་ཡིན།ཁོང་གི་བྱང་སེམས་ཀྱི་སྡོམ་པ།སོ་ཐར་གྱི་སྡོམ་པ།གསང་སྔགས་ཀྱི་སྡོམ་པ་བཅས་སྡོམ་པ་གསུམ་ག་ཤོར་ཚར་བ་རེད།༧སྐྱབས་རྗེ་རིན་པོ་ཆེ་ལ་སོ་ཐར་གྱི་སྡོམ་པ་ནི་ཡོད་རེད།གང་ཡིན་ཟེར་ན་ཁོང་དེ་དུས་དགེ་སྦྱོང་ཞིག་རེད།དགེ་སྦྱོང་ཡིན་ན་སྐྱབས་སྡོམ་ཡོད་དགོས།དེ་ལྟར་༧སྐྱབས་རྗེ་རིན་པོ་ཆེས་ཆོས་སྐྱོང་བསྟེན་པ་ཡིན་ན།༧སྐྱབས་རྗེ་རིན་པོ་ཆེའི་སྐྱབས་སྡོམ་ཤོར་ནས་རབ་བྱུང་གི་སྡོམ་པ་ཡང་ཤོར་ཚར་བ་རེད།གང་ཡིན་ཟེར་ན་སྐྱབས་སྡོམ་ཚར་ན་རབ་བྱུང་གི་སྡོམ་པ་ཡང་ཚར་གྱི་རེད།གལ་སྲིད་སྐྱབས་སྡོམ་མེད་ན་དགེ་སྦྱོང་འོང་མི་ཐུབ།དཔེར་ན།ང་དགེ་སྦྱོང་ཞིག།གལ་སྲིད་ང་རང་གློ་བུར་དུ་ནང་ཆོས་ལ་འདོད་པ་མེད་པ་དང་ནང་ཆོས་བྱེད་སར་མི་འགྲོ་ན།ད་དུང་གྲྭ་པ་རེད་ཐུབ་ཀྱིན་ཡོད་དམ།གཏན་གཏན་རེད་མི་ཐུབ།གལ་སྲིད་ང་གློ་བུར་དུ་དགེ་སྦྱོང་མིན་པ་བྱེད་ན།དེ་ནས་ངའི་གསང་སྔགས་དང་བྱང་སྡོམ་རང་བཞིན་གྱི་ཤོར་གྱིན་རེད།འཇམ་དཔལ་དབྱངས་དང་སྒྲོལ་མ་སོགས།བྱ་རྒྱུད།སྤྱོད་རྒྱུད་ཀྱི་དབང་ཐོབ་པ་ལ་ཡང་ངེས་པར་དུ་སྐྱབས་སྡོམ་དགོས།དེ་ནས་རྒྱུད་སྡེ་གོང་མ་ཀྱེ་རྡོ་རྗེ་དང་།རྡོ་རྗེ་རྣལ་འབྱོར་མ།རྡོ་རྗེ་འཇིགས་བྱེད།དཔལ་དུས་ཀྱི་འཁོར་ལོ།དཔལ་གསང་བ་འདུས་པ།སྒྲོལ་མ་ཙི་ཏ་མ་ནི་སོགས་ཀྱི་དབང་ཐོབ་པ་ངེས་པར་དུ་བྱང་སྡོམ་དགོས།བྱང་སྡོམ་ཐོབ་པ་ལ་སྐྱབས་སྡོམ་དགོས།དེ་ནས་༧སྐྱབས་རྗེ་རིན་པོ་ཆེ་དགེ་སྦྱོང་ཞིག་ཡིན་ནམ།གང་ཡིན་ཟེར་ན་ཁོང་སྐུ་ཚེའི་མཐའ་མ་རྫོགས་བར་ཆོས་སྐྱོང་རྡོ་རྗེ་ཤུགས་ལྡན་བསྟེན་མཁན་རེད་འདུག།ཆོས་སྐྱོང་རྡོ་རྗེ་ཤུགས་ལྡན་བསྟེན་ན་སྐྱབས་སྡོམ་མེད་པས་དགེ་སྦྱོང་གི་སྡོམ་པ་མེད།དེ་ན་༧སྐྱབས་རྗེ་རིན་པོ་ཆེའི་སྡོམ་པ་གཞན་པ་ཚང་མ་སྔར་ནས་གཏོང་ཚར་འདུག།སྤྱིར་སྡོམ་པ་གཞན་པ་ཐོབ་པ་ལ་དགེ་སྦྱོང་གི་སྡོམ་པ་ཡོད་མེད་ཁྱད་པར་མེད།སྔགས་སྡོམ་དང་བྱང་སྡོམ་ཐོབ་པ་ལ་ངེས་པར་དུ་དགེ་སྦྱོང་གི་སྡོམ་པ་མི་དགོས་༧སྐྱབས་རྗེ་རིན་པོ་ཆེ་ལ་སྐྱབས་སྡོམ་ཡང་མི་འདུག།སྐྱབས་སྡོམ་མེད་ན་སྔགས་སྡོམ་མེད།བྱང་སྡོམ་ཡང་མེད།དེ་ཡིན་ཙང་༧སྐྱབས་རྗེ་རིན་པོ་ཆེས་རང་གི་འདུལ་བྱ་ལ་གནང་བའི་དབང་ལུང་མན་ངག་ཆ་ཚང་ནུས་མཐུ་མེད་པ་རེད་འདུག།དེ་ན་གོང་ནས་བཤད་པ་ནང་བཞིན་དངོས་གནས་ཡོང་སྲིད་དམ།